b"\n_START_ARTICLE_\nCasa Saperes\n_START_SECTION_\nDescripci\xc3\xb3\n_START_PARAGRAPH_\nHabitatge unifamiliar a\xc3\xafllat, envoltada per un ampli jard\xc3\xad i constru\xc3\xaft al costat de la carretera que enlla\xc3\xa7a El Pla de Santa Maria amb Valls. Edifici irregular de composici\xc3\xb3, no obstant aix\xc3\xb2 mant\xc3\xa9 un ritme harm\xc3\xb2nic en el tractament de les obertures i els petits elements decoratius. La porta d'entrada est\xc3\xa0 protegida per una marquesina de teula \xc3\xa0rab. En la part superior de la fa\xc3\xa7ana posterior hi ha dos petits terrats sim\xc3\xa8trics, protegits per barana de balustres. A la banda esquerra de la fa\xc3\xa7ana principal sobresurt un cos de planta i pis, amb coberta inclinada de teula. L'edifici consta de tres plantes i la seva estructura \xc3\xa9s de f\xc3\xa0brica imitant carreus. La coberta \xc3\xa9s de teula \xc3\xa0rab formant un gran r\xc3\xa0fec. Totes les obertures s\xc3\xb3n rectangulars i simples. El color clar dels murs contrasta amb el blau fosc de les jardineres de les finestres."